Hotărârea Tribunalului din 26 ianuarie 2017 – Diktyo Amyntikon Viomichanion Net/Comisia
(Cauza T-703/14)1
[„Clauză compromisorie – Contract Firerob încheiat în cadrul celui de Al șaptelea program-cadru pentru activități de cercetare, de dezvoltare tehnologică și demonstrative (2007-2013) – Costuri eligibile – Cerere de rambursare a cuantumurilor plătite reclamantei – Delegare de competențe – Admisibilitate – Exercitarea abuzivă a unor drepturi contractuale – Încredere legitimă – Proporționalitate”]
Limba de procedură: greaca
Părțile
Reclamantă: Diktyo Amyntikon Viomichanion Net AEVE (Kaisariani, Grecia) (reprezentanți: K. Damis și E. Chrysochoïdou, avocați)
Pârâtă: Comisia Europeană (reprezentanți: R. Lyal, M. Konstantinidis și A. Kyratsou, agenți)
Obiectul
Cerere întemeiată pe articolul 272 TFUE și prin care se urmărește, pe de o parte, constatarea de către Tribunal a faptului că Comisia și-a încălcat obligațiile contractuale prin emiterea notei de debit nr. 3241409008 din 25 iulie 2014, și că costurile declarate de reclamantă în cadrul contractului FP7-SME-2007-222303, privind realizarea proiectului „FIREROB – Autonomous Fire-Fighting Robotic Vehicle”, sunt eligibile și, pe de altă parte, obținerea obligării Comisiei la emiterea unei note de credit în valoare de 64 574,73 euro
Dispozitivul
Respinge excepția de inadmisibilitate.
Constată că nu mai este necesar să se pronunțe asupra fondului cauzei în măsura în care aceasta privește o cerere de rambursare pentru un cuantum care depășește 37 247,05 euro, majorat cu dobânzi începând de la 9 septembrie 2014.
Comisia Europeană a încălcat obligațiile care îi revin potrivit contractului FP7-SME-2007-222303, privind realizarea proiectului „FIREROB – Autonomous Fire-Fighting Robotic Vehicle”, solicitând Diktyo Amyntikon Viomichanion Net AEVE să îi ramburseze un cuantum care depășește 9 007 euro, majorat cu dobânzi începând de la 9 septembrie 2014.
Respinge în rest acțiunea.
Comisia suportă trei sferturi din propriile cheltuieli de judecată, precum și trei sferturi din cheltuielile de judecată efectuate de Diktyo Amyntikon Viomichanion Net, inclusiv pe cele aferente procedurii măsurilor provizorii.
Diktyo Amyntikon Viomichanion Net suportă un sfert din propriile cheltuieli de judecată, precum și un sfert din cheltuielile de judecată efectuate de Comisie, inclusiv pe cele aferente procedurii măsurilor provizorii.
____________
1     JO C 448, 15.12.2014.